Плочата с надпис, която открихме на Хераклея Синтика е от II век – времето на династията на Антонините, Златния век на римската империя
Снимка: НАИМ Сотир Иванов, директор на Исторически музей – Петрич в интервю за Радио „Фокус“ – Пирин.Фокус: Г-н Иванов, преди броени дни стана ясно, че на Хераклея Синтика сте открили поредната голяма находка, а именно плоча с надпис. Ще ни разкажете ли малко повече за нея?Сотир Иванов: Плочата, която открихме на Хераклея Синтика е от посветителен надпис на човек, който е имал римско гражданство с произход от античния град и най-вероятно е направил дарение, затова е бил почетен с надпис. Предполагаме също, че е имало и статуя на същия човек, която е била на агурата (форума) на Хераклея Синтика, но на този етап тя не е открита. Предполагаме, че има две възможности – статуята или е била бронзова, ако тя и надписа са били издигнати приживе на съответния човек или от мрамор, ако той вече е бил починал. Надписът е от средата на II век, това е времето на династията на Антонините – Златния век на римската империя. Очевидно това е бил период и за възход на Хераклея Синтика, защото надписа показва изключително висока култура, ползват се римски формули и е очевидно, че човекът, който прави това посвещение е римски гражданин и е имал всички политически права, на които са се радвали римските граждани. В същото време в самия надпис има използване на чисто административни формули, които най-вероятно са наследени от еленистическата епоха и са с давност поне 300 и повече години. Това за нас говори две неща – от една страна, че има старо население, което има много силно градско самосъзнание от векове наред, от друга страна, че през римския период града процъфтява. Тази плоча ще бъде публикувана от Николай Шаранков от Софийски университет „Св. Климент Охридски“, който е специално онзи ден дойде на обекта, защото заедно с това имаше и други надписи.Фокус: А всъщност самата плоча сте открили в центъра на новоразкрито помещения в античния град. До колкото знам обаче това не е единственото помещение което сте открили, всъщност броят име е 8 нали така?Сотир Иванов: По отношение на въпросните разкрити осем помещения на античен град Хераклея Синтика мога да кажа, че ни изненадаха, защото до момента бяхме открили само три помещения, които се намират източно от стълбите, водещи към работилницата за театрални маски и теракотени фигури. Всъщност от три, тези помещения вече станаха осем като се вижда, че те продължават в редица, което означава, че имаме най-малко поне още едно или повече помещения. От една страна това ние радва, защото показва сериозни мащаби, а от друга страна вероятно пред всичките тези магазини е бил разпространен стиболата или стъпалата на античния форум, агурата или центъра на Хераклея Синтика. За щастие всичко е запазено, защото през 388 година е съборено от земетресение и тогавашното население просто е изравнило терена. Всичко, което се вижда е запазено, а следващото ниво след 388 година е над тази повърхност. Така, че мога да кажа, че всичко е запазено и ще бъде реставрирано още тази година.Фокус: Пред около седмица в интервю за Радио „Фокус“ – Пирин, доц. д-р Людмил Вагалински, която е ръководител на проучванията на античен град Хераклея Синтика и директор на Националния археологически институт с музей към Българската академия на науките каза, че след 10 май на обекта ще бъде извършено 3 – Д заснемане. Какво се случи и факт ли е вече то?Сотир Иванов: За наше щастие заедно с архитект Милена Ангелова успяхме да направим лазарно заснемане на античния център на Хераклея Синтика, така че като 3 – Д това може да бъде визуализирано вероятно също в следващите месеци и ще може да бъде показано на туристите, които посещават Хераклея Синтика.Фокус: За финал на нашия разговор ще се отклоня малко от темата, за да Ви попитам и за още нещо свързано с един от ресорите на Исторически музей – Петрич, а именно къща – музей Ванга. Как отбелязахте 9-годишнина от създаването ѝ?Сотир Иванов: В къща – музей „Ванга“ разкрихме специална изложба по повод 9-годишнина от откриването ѝ. В дома на пророчицата са изложени вещи, подарени от посетители в знак на благодарност, преклонение и почит към нейната велика дарба. Част от предметите – икони, подаръци от Йерусалим, кукли, бижута, статуетки са подарени на Ванга приживе за сбъднати предсказания. След нейната кончина хората, които са отправили своите молитви към нея с вярата, че тя помага и отвъд, се връщат с дарове, за да изкажат своите благодарности за вече сбъдналите им се желания. Много от посетителите, които са се докоснали до къщата на феномена Ванга и са усетили притегателната енергия на това магнетично място, не спират да го посещават отново и отново. Ливия НИНОВА© 2017 Всички права запазени. Позоваването на Информационна агенция "Фокус" е задължително!Всички мнения, оценки и твърдения, изказани в интервютата отразяват лични виждания и „Фокус” не носи отговорност за тях